Eufemia af Pommern
Eufemia af Pommern var en dansk dronning. Hun var datter af hertug Bogislav 4. af Pommern og Margrethe af Rügen.
Eufemia blev på et tidspunkt før 1307 gift med kong Christoffer 2. Ægteskabet var utvivlsomt politisk betinget, og Christoffer knyttede derved forbindelser til Pommern, hvor Eufemias far var hertug, og til Rügen, som hendes mor stammede fra.
Eufemia var mor til Erik, Otto, Margrete og Valdemar 4. Atterdag samt Agnes og Helvig, der begge døde som unge. Hun ligger begravet i Sorø klosterkirke.